

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 317/26.09.2024**

**privind aprobarea vânzării unei cote părți din locuința**

**situată în Municipiul Satu Mare, str. Dinu Lipatti nr.45**

Consiliul Local al Municipiului Satu Mare,

Urmare a solicitării de cumpărare a cotei părți din locuință de către numiții Straub Iosif, Gyökös Aniko, Dehenes Gabriela și Kalmar Angela înregistrată la Primăria Municipiului Satu Mare sub cu nr. 67990/21.11.2023, completată prin cererea cu nr. 52700/13.09.2024, în calitate de chiriași, raportul de evaluare întocmit de către evaluator autorizat Just Eval Invest, preluat potrivit procesului verbal de recepție a lucrării nr. 2149/22.03.2024,

Analizând proiectul de hotărâre înregistrat sub nr. 53032/16.09.2024, referatul de aprobare al inițiatorului înregistrat sub nr. 53034/16.09.2024, raportul de specialitate comun al Serviciului Patrimoniu, Concesionări, Închirieri și al Directorului Executiv al Direcției Economice înregistrat sub nr. 53035/16.09.2024, raportul Serviciului Juridic înregistrat sub nr. 53936/19.09.2024, avizele comisiilor de specialitate ale Consiliului Local Satu Mare,

Luând în considerare prevederile:

- art. 553 alin. (1) și alin. (4), art. 888, art. 1650, art. 1674 coroborate cu cele ale art. 1723, art. 1724, art. 1730 și art. 1828 alin. (2) Cod civil;

- art. 292 alin. (2) lit. f) pct.4 din Legea nr. 227/2015 privind Codul fiscal cu modificările și completările ulterioare;

- art. 354 și art. 355 din O.U.G. nr. 57/2019 privind Codul administrativ, cu modificările și completările ulterioare;

- art. 6 din HG nr. 20/1996 privind aplicarea Legii nr. 112/1995 pentru reglementarea situației juridice a unor imobile cu destinația de locuințe, trecute în proprietatea statului, republicată în temeiul art. II din HG nr. 11/1997, coroborate cu prevederile art. 9 alin. (1) din Legea nr. 112/1995 pentru reglementarea situației juridice a unor imobile cu destinația de locuințe, trecute în proprietatea statului, cu modificările și completările ulterioare;

-art. 24 din Legea cadastrului și publicității imobiliare nr. 7/1996, republicată, cu modificările și completările ulterioare;

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În temeiul prevederilor art. 129 alin. (2) lit. c) și alin. (6) lit. b), ale art. 139 alin. (2) și ale art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se însușește raportul de evaluare nr. 6962/29.03.2024, întocmit de către evaluator autorizat Just Eval Invest, care constituie anexa la prezenta hotărâre.

**Art. 2.** Se aprobă vânzarea către numiţii Straub Iosif, Gyökös Aniko, Dehenes Gabriela și Kalmar Angela a cotei de 83/518 părți din locuința situată în municipiul satu Mare, str. Dinu Lipatti nr. 45, înscrisă în CF nr.153989-C1 Satu Mare, cu nr. cad. 4276/58-c1, deținută de aceştia în calitate de chiriași potrivit contractului de închiriere nr.38958-212/01.07.2024.

**Art. 3.** (1) Prețul de vânzare a cotei părți din locuința identificată la art. 2 este echivalentul în lei la cursul BNR din ziua efectuării plăţii a sumei de 3076,62 euro, conform raportului de evaluare întocmit de către evaluator autorizat Just Eval Invest. Vânzarea locuinței se va face cu plata prețului integral.

(2) Suma realizată din vânzarea locuinței se va vira la bugetul de stat, după deducerea cheltuielilor efectuate conform prevederilor legale în vigoare, precum și a altor rețineri prevăzute prin legi speciale în cazul organelor abilitate, în termen de 5 zile lucrătoare de la încasare.

(3) Toate cheltuielile ocazionate cu vânzarea locuinței vor fi suportate de cumpărători.

**Art. 4.** Cu ducerea la îndeplinire a prezentei hotărâri se încredințează Viceprimarul Municipiului Satu Mare desemnat prin Dispoziția Primarului de a semna acte în formă autentică, inițiatorul proiectului de hotărâre și Serviciul Patrimoniu Concesionări Închirieri.

**Art. 5.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județul Satu Mare, Serviciului Patrimoniu, Concesionări, Închirieri și cumpărătorilor.

**Președinte de ședință, Contrasemnează**

**György Ildikó-Adél  Secretar general,**

**Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (2) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale